Title: Llibre de sessions per a docents
Course: Educació Física 1r ESO 1r T > Section: Tema 3 (setmana 7-8-9)

.

Introducció:

Aquest és el llibre de possibles sessions pel docent del Tema 3:

Sessió 1: Fem imitacions.

Sessió 2: Fem el pallasso!

Sessió 3: Assaig del ball.

Sessió 4: Ballem!

Sessió 5: Muntem un circ

Sessió 6: Visca el circ!

Fem imitacions

T3. Sessió 1: Fem imitacions.

En aquesta primera sessió del tema 3 expliquem què farem a les sis sessions que composen aquest tema:

- Dramatitzacions (representacions).
- Sóc un pallasso (Clown).
- Preparació, assaig i representació d’una coreografia.
- Equilibris, acrobàcies i jocs malabars (tècniques de circ).

En aquesta sessió iniciem el treball amb les dramatizacions i les representacions.
Les rúbriques que farem servir seran la d'autoavaluació, la de coavaluació i la de competència digital i així els alumnes sabran què demanem al final del tema.

Cursa suau ocupant tot l’espai.

Ens desplacem com: els gossos, les granotes, els goril.les, els crancs, els cucs, ...

       DRAMATITZACIONS:

- Activitats de sensibilització (poden ser individuals, per parelles o en petit grup):

       Fer diferents moviments corporals i/o gestos d’expressió facial:

1. formes de mirar i contactes visuals.
2. representació d’emocions positives (alegria, amor, tendresa, simpatia, tranquil.litat, satisfacció, diversió, il.lusió…).
3. representació d’emocions negatives (tristesa, ràbia, desesperació, por, angoixa, culpabilitat, enveja, indignació, vergonya, dolor, preocupació,...).
4. representació d’emocions ambigües (sorpresa, dubte, confusió, esperança, compassió, …).

       Fer imitacions (cal endevinar de qui es tracta; es poden fer servir robes, disfresses i accessoris diversos):

1. de persones: esportistes, oficis i feines, ...
2. d’animals: gos, gat, cavall, serp, cranc, abella, …
3. d’objectes: capsa, rellotge, cadira, pilota, …

Joc: “El rei o la reina”: tothom ha d’imitar els gestos que faci el rei o la reina.

        Fer petites representacions:

1. escenes de la vida quotidiana: al carrer, a l’institut, a casa, a la platja, …
2. escenes de pel.lícules (cal endevinar el títol).
3. anuncis de televisió, programes de televisió, ...

       Activitats proposades pels propis alumnes: han de ser originals, creatives, improvisades…

Exercicis de respiració i de relaxació, amb o sense suport musical:

- Basats en tècniques del ioga: amb els ulls tancats i estirats o asseguts fer inspiracions i expiracions pel nas.
- Per eliminar ansietat i nerviosisme: relaxació simple.  Inspiracions i expiracions pel nas, amb els ulls tancats.  Es coordina la respiració amb moviments amb els braços.

Robes, disfresses, accessoris diversos (barrets, nassos de pallasso, bigotis, llacets,...) i material divers: cèrcols, cordes, cons, matalassos, bancs, cadires, taules. Suport musical en cas d’ús a la Tornada a la calma.

- Treball individual, per parelles, en petit grup, mig grup-classe o grup-classe.

Fem el pallasso

T3: Sessió 2: Fem el pallasso!

En aquesta segona sessió utilitzarem una tècnica de circ com és el clown, basada en l’humor gestual, el sentit de l’humor i la desinhibició.

Caminant per tot l’espai.

Cursa suau per tot l’espai. A un senyal, o quan la música s’atura: caiem ràpidament al terra, ens quedem quiets fent una ganyota amb la cara, fem veure que ensopeguem amb algun objecte del terra, ...

       Activitats proposades (es poden fer individualment, per parelles o en petit grup):

       Materials: Es poden fer servir robes, disfresses i accessoris com nassos de pallasso, llacets, barrets, bigotis,...).

       ENSOPEGADES:

- Ensopegades al terra sense caure-hi  (anant caminant, anant corrents, anant distrets, …).
- Ensopegades i caigudes al terra: amb una pedra, amb un obstacle, et fas mal en una cama,
- Caminant es troben amb un forat al terra i cauen.

       RELLISCADES:

- Relliscades i caigudes al terra: hi ha aigua, una pell de plàtan, oli, ...
- Anar llegint un full, un llibre o un diari, ensopegar i perdre el material.
- Anar amb la bossa de la compra, ensopegar i cau el que hi ha a la bossa.
- Accidents: topada amb un fanal, topada amb un company, topada amb una paret, topada amb una porta, topada amb una taula...acompanyades de soroll.

      RIDICULITZACIONS:

- Ridiculitzacions: burles d’un mateix, situacions de la vida real, ...

       IMPROVITZACIONS:

- Improvitzacions: han de ser originals i creatives.

Exercicis de respiració i de relaxació, amb o sense suport  musical:

- Posar el polze dret a la fossa nasal dreta i fer una inspiració profunda a través de la fossa nasal esquerra.  Després es tapa la fossa nasal esquerra i es fa una expiració a través de la fossa nasal dreta.  Fer-ne 5 repeticions.

Robes, disfresses, accessoris diversos (nassos de pallasso, barret, llacets, bigotis,...), cordes, rodes, cèrcols, matalassos, cadires, bancs, taules, pilotes i suport musical.

- Treball individual, per parelles i en petit grup.

Assaig de ball

T3: Sessió 3: Assaig del ball.

En aquesta tercera sessió del tema 3 els alumnes hauran de preparar i assajar una coreografia creada per ells mateixos.

Caminant, ocupant tot l’espai.
Cursa suau, ocupant tot l’espai.
Es desplacen lliurement i, quan la música s’atura, es queden immòbils.

 Preparació i assaig de la coreografia acordada(tasca grupal):

- Fer propostes individuals i seleccionar-ne una. Cal triar la cançó, el suport musical i l’estil.
- Determinar els moviments per l’espai (direccions, focus, trajectòries i nivells)  i les posicions (planigrafia), el ritme i les accions coordinatives.
- Tenir en compte la durada de la composició.
- Ambientació: il.luminació, silenci, robes, disfresses, accessoris  i maquillatge.
- Han de ser moviments corporals i/o facials expressius.
- Assaig de la proposta.

Exercicis de respiració i de relaxació, amb o sense suport musical:

- Es pot fer drets o sobre un matalàs. Es fan inspiracions llargues i profundes pel nas, inflant molt la panxa i la caixa toràcica. S’aixequen una mica les espatlles i ens posem de puntetes.  Es manté l’aire uns segons i després es fan expiracions lentament, baixant les espatlles i els talons, i buidant la panxa. Fer-ne unes quantes repeticions.

Robes, disfresses, accessoris diversos (barrets, llacets, corbates, arracades, mocadors,...), cons, rodes, cordes, matalassos, cadires, taules i suport musical.

- Treball per grups.

Ballem!

T3: Sessió 4: Ballem!

- En aquesta quarta sessió els alumnes, per grups, faran l’últim assaig (si s’escau) i faran la representació o muntatge de la composició coreogràfica creada.

Caminant per tot l’espai.

Cursa suau per tot l’espai.  Quan la música s’atura adoptar la postura que es digui: asseguts, de genolls,        estirats,...

- Representació, per grups, de la coreografia creada.

      VALORACIÓ PER GRUPS:

- Bona tria del suport musical i de l’estil.
- Coordinació de moviments entre els membres del grup.
- Els moviments han de ser rítmics.
- La durada de la composició.
- L’ambientació:  la il.luminació, el silenci, la roba, les disfresses, els accessoris, el maquillatge, …
- Mostrar desinhibició.
- Expressions corporals i/o facials durant la representació.
- Originalitat i creativitat.

Exercicis de respiració i de relaxació, amb o sense suport musical:

- Fer una inspiració pel nas durant quatre segons, es manté l’aire als pulmons durant quatre segons i es fer una expiració per la boca durant quatre segons.  Fer-ne unes quantes repeticions.

- Robes, disfresses, accessoris diversos, material de maquillatge i suport musical.

- Treball per grups.

Muntem un circ

T3: Sessió 5: Muntem un circ,

- En aquesta cinquena sessió els alumnes treballaran les tècniques de circ, en concret els equilibris (estàtics i dinàmics), les acrobàcies i els jocs malabars.

Caminant per tot l’espai.

Cursa suau per tot l’espai.  Quan la música s’atura pugen a cavallet d’un company, o adopten la postura que es digui.

EQUILIBRIS ESTÀTICS:

- Fer l’estrella:  sobre un peu (dret, esquerre) obrint els braços.  Amb inclinació cap a la dreta, inclinació cap a l’esquerra.
- Equilibris sobre el peu esquerre.
- Equilibris sobre el peu dret.
- Fer el cranc (quadrupèdia amb panxa amunt fent un pont): amb 4 suports al terra, amb tres suports.
- Fer la tisora amb un suport (s’acaba amb genoll flexionat).

EQUILIBRIS DINÀMICS:

- Fer salts a peu coix (dret, esquerre): salto i aterro sobre un peu.
- Fer salts a peu coix amb una línia al mig: salt a la dreta, salt a l’esquerra,
- Fer salts a peu coix sobre objectes: cèrcols, matalassos, rodes, piques, cons, cordes,  …

ACROBÀCIES

S’han de fer en un lloc segur, amb proteccions, sense sabatilles i sense fer-se mal. Les composicions corporals seran variades, expressives i amb la cooperació de tots els membres del grup. Les figures seran proposades pels propis alumnes.

- Per parelles.
- Grups de tres: un ajuda als altres dos.
- Grups més nombrosos.

JOCS MALABARS:

- amb pilotes de diferent tamany, textura, material; o fetes pels alumnes.
- També amb anelles i amb maces.

      Amb dos elements: utilitzant les dues mans, només una mà (dreta, esquerra).

      Amb tres elements: utilitzant totes dues mans.

Exercicis de respiració i de relaxació, amb o sense suport musical:

- Estirats al terra, amb una mà al pit i l’altra a la panxa.  Fer una inspiració pel nas, lentament, i comprovar que la panxa s’infla (la mà de la panxa ha de pujar més que la mà que està al pit). Es manté l’aire uns segons.  Fer l’expiració, lentament, per la boca.  L’expiració ha de tenir més durada que la inspiració, però s’han de tenir en compte els ritmes individuals. Fer-ne unes quantes repeticions.

 Cèrcols, matalassos, rodes, piques, cons, cordes, pilotes de diferents tamanys, anelles, maces i suport musical.

- Treball individual, per parelles i en petit grup

Visca el circ!

T3: Sessió 6: Visca el circ!

- En aquesta darrera sessió del tema 3 es continua treballant amb les tècniques de circ: equilibris (estàtics i dinàmics), acrobàcies i jocs malabars.

Caminant per tot l’espai.

Corrents per tot l’espai.  Quan la música s’atura fer una figura amb equilibri sobre un peu. Canvi de peu.

EQUILIBRIS ESTÀTICS:

- Una cama endarrera (dreta, esquerra), amb braços endavant i anar baixant el tronc.
- Igual, anar baixant amb flexió de genoll de la cama de suport.
- Fer la tisora amb un suport (dreta, esquerra).
- Fer l’esquat i aixecar-se sobre un peu (dret, esquerre) i fer una inclinació, cap a la dreta i cap a l’esquerra.
- Una cama endarrera (o endavant), braços oberts en creu, anar baixant el tronc amb flexió de genoll de la cama de suport.

       EQUILIBRIS DINÀMICS:

- Passant per una barra d’equilibris: caminant normal, amb passes petites, amb passes grans, corrents, amb quadrupèdia, ...
- Passant per sobre de companys estirats al terra (boca amunt, boca avall): caminant a poc a poc, reptant, en quadrupèdia, girant com una croqueta, ...

ACROBÀCIES:

S’han de fer en un lloc segur, amb proteccions, sense sabatilles i sense fer-se mal. Les composicions corporals o figures seran variades, expressives i amb la cooperació de tots els membres del grup.  Les figures seran proposades pels propis alumnes.

      Per parelles.
      Grups de tres..
      Grups més grans.

JOCS MALABARS:

Amb cèrcols petits, amb mocadors de roba i amb pilotes-mocadors.
- Amb dos elements: utilitzant les dues mans, només una mà (dreta, esquerra).
- Amb tres elements: utilitzant les dues mans.

Exercicis de respiració i de relaxació, amb o sense suport musical:

- Estirats panxa amunt o asseguts al terra. Fer una inspiració lenta pel nas (5-6 segons) omplint pulmons i panxa.  Mantenir l’aire durant uns 4 segons.  Fer l’expiració amb petits bufs (5-6).  Fer-ne unes quantes repeticions.

Barra d’equilibri, cèrcols petits, mocadors de roba, pilotes-mocadors i suport musical.

- Individual, per parelles i en petit grup.